laion/Wikipedia-Exotic huggingface dataset:
יצחק אייזיק אייכנשטיין

רבי יצחק אייזיק אייכנשטיין מזידיטשוב (ה'תקס"ה, 1805 - ט' בסיוון ה'תרל"ג, 1873) היה האדמו"ר מזידיטשוב בדור השני של השושלת. יצחק אייזיק נולד בגליציה בשנת ה'תקס"ה לרבי ישכר בעריש אייכנשטיין מזידיטשוב ולעטיא בתו של רבי אליהו לאנגענויער. היה תלמידו המובהק של דודו רבי צבי הירש מזידיטשוב מייסדה של החסידות. אחר פטירת רבי צבי הירש המשיכו את דרכו אחיו רבי ישכר בעריש ורבי משה מסאמבור וחתנו-אחיינו רבי יהודה צבי מראזלה. לאחר פטירתם החלו חסידים (בהוראת רבי ישראל מרוז'ין) לנסוע לרבי יצחק אייזיק שנמנע מלהתנהג כאדמו"ר רשמי של זידיטשוב כל עוד חי רבו השר שלום מבעלזא. רבי יצחק אייזיק היה ידוע בהתמדתו בלימוד ובגדלותו בתורה בנגלה ובעיקר בנסתר. הנהגתו האישית התאפיינה בקדושה וטהרה קיצונית. הוא מיעט באכילה שתייה ושינה עד כדי צמצומם לכמות המינימלית ביותר. כדודו וכדרכה של שושלת זידיטשוב הרבה לעסוק בזוהר ובתורת הקבלה וכך גם ספריו שנכתבו על דרך קבלת האר"י. הוא מהבולטים מההוגים החסידים שדרכם הייתה דרך קבלת האר"י הקלאסית. אלפי חסידים נהרו לחצרו ובהם גם רבנים ואדמו"רים חשובים. תלמידו המובהק היה רבי יוסף מאיר וייס מספינקא מייסד חסידות ספינקא. בניו וצאצאיהם כיהנו גם הם כאדמו"רים בזידיטשוב ובעיירות נוספות. בשל ההערצה הרבה כלפיו, והעובדה שאדמו"רים רבים היו מתלמידיו, חדרו מנהגי זידיטשוב לחצרות חסידיות נוספות, בהם חסידויות טאש, קוסון, ספינקא, קומרנא, קאליב. כן שרדו ניגונים שמקורם בחסידות זידיטשוב בחסידיות בעלזא ובמונקטש. ספריו: פירוש מהרי"א על מדרש רבה וילקוט שמעוני ליקוטי תורה וש"ס על התורה. תולדותיו וסיפורים אודותיו כונסו בספר "פאר יצחק". חמשת בניו שימשו באדמו"רות. רבי אלכסנדר סנדר יום טוב ליפא (בערך תקפ"ד - י"א בתשרי תרמ"ד) ממלא מקום אביו. היה חתנו של הרב לייבוש יאלעס (בנו של רבי יעקב צבי, ה"מלוא הרועים"). רבי שלמה יעקב (בערך תק"ץ - כ"ו בכסלו תרמ"ו) מסטרי. חתן קרובו רבי יוסף מקוזיבה (חתן רבי צבי הירש מזידיטשוב) ובזיווג שני חתן רבי אברהם אבא משנדישוב. רבי ישכר בעריש מדולינא (בערך תקצ"ה - כ"ט בשבט תרמ"ו), חתן רבי אברהם מסטרטין. רבי אליהו אייכנשטיין (תקצ"ז - ה' בסיוון תרל"ח) מזידיטשוב. חתן רבי יהודה לייביש ערליך רבה של ראזלה (חתנו של רבי צבי הירש מזידיטשוב). רבי מנחם מנדל (בערך ת"ר - י"א באדר תרס"א) מזידיטשוב. חתן רבי חיים אברהם ממיקולייב סאשע רייזל אשת קרובה הרב ישראל יוסף לבין (נכד רבי צבי הירש מזידיטשוב). פאר יצחק, באתר היברובוקס מדרש רבה-בראשית עם פירוש מהרי"א, באתר היברובוקס יצחק איזיק (1804-1872), מזידיצ'וב, דף שער בספרייה הלאומית ראו גרשם שלום בערך קבלה באנציקלופדיה העברית
ברודליזור גדול

ברודליזור גדול (שם מדעי: Gerrhosaurus major) הוא מין של לטאות ממחלקת הזוחלים הנפוץ בדרום ובמזרח אפריקה בשטחים פתוחים ובסוואנה. ברודליזור גדול הוא לטאה גדולה יחסית, אורכה של חומט בוגר הוא 45–70 סנטימטר, וזנבו קטן מחצי אורכו. קל לזהותו לפי גופו וזנבו המכוסים קשקשים מרובעים. צבעו חום-אפור. הזכרים גדולים מן הנקבות וגרונם בהיר יותר. הלטאה אוכלת בעיקר חרקים אך גם צמחים, לטאות אחרות ומכרסמים. מדיה וקבצים בנושא ברודליזור גדול בוויקישיתוף ברודליזור גדול, באתר ITIS (באנגלית) ברודליזור גדול, באתר NCBI (באנגלית) ברודליזור גדול, באתר Animal Diversity Web (באנגלית) ברודליזור גדול, באתר האנציקלופדיה של החיים (באנגלית) ברודליזור גדול, באתר GBIF (באנגלית) ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
העצמאות

האם התכוונתם ל... מגילת העצמאות הכרזת העצמאות מלחמת העצמאות יום העצמאות כרזת יום העצמאות גן העצמאות (ירושלים) גן העצמאות (תל אביב) דרך העצמאות היכל העצמאות (ישראל) כיכר העצמאות (נתניה) כיכר העצמאות (עפולה) מפלגת העצמאות מרוץ העצמאות הכרזת העצמאות של ארצות הברית הכרזת העצמאות של טקסס מלחמת העצמאות היוונית מלחמת העצמאות השוודית מלחמת העצמאות של אלג'יריה מלחמת העצמאות של ארצות הברית מלחמת העצמאות של טורקיה מלחמת העצמאות של מקסיקו מלחמת העצמאות של קרואטיה יום העצמאות (ארצות הברית) היכל העצמאות (ארצות הברית)
הכאה דרך הילוכו

הכאה דרך הילוכו (מונח בינלאומי: en passant, צרפתית) הוא מהלך מיוחד בשחמט, המבוצע על ידי רגלים. כאשר רגלי מבצע מסע כפול ולוּ היה מבצע מסע בודד הוא היה מאוים על ידי רגלי, יכול רגלי אחר להכות אותו כאילו עבר רק משבצת אחת. המהלך תקף רק לתור הבא (זהו למעשה המהלך היחיד בשחמט שניתן לעשות רק בתור הקרוב ולא לאחר מכן). ברישום התנועות מסמנים הכאה דרך הילוכו כמו הכאה רגילה (בדוגמה משמאל ההכאה תסומן ב:א3). לעיתים מוסיפים אחר כך ד.ה. או .e.p . החוק נכנס לתוקפו בסביבות המאה ה-15. את ההכאה ניתן לבצע אך ורק אם התקיימו ארבעת התנאים הבאים: הרגלי המכה היה בשורה החמישית שלו, כלומר שורה 5 ללבן ושורה 4 לשחור. הרגלי המוכה היה בשורה הראשונה שלו (שורה 2 ללבן, שורה 7 לשחור) ובטור אחד משמאל או אחד מימין לרגלי המכה (מכאן ששני הרגלים נמצאים במרחק של "צעד פרש"). הרגלי המוכה נע שני צעדים באותו תור (אם הוא נע צעד ואחר כך עוד צעד לא ניתן לבצע הכאה). הרגלי המכה הכה את הרגלי המוכה מיד לאחר הילוכו (אם לא, הוא אינו יכול לבצע זאת מאוחר יותר). אם ארבעת התנאים מתקיימים, ניתן לבצע הכאה דרך הילוכו. הרגלי המכה נע באלכסון למשבצת הראשונה שהרגלי המוכה נע דרכה, והרגלי הזה מוסר מהלוח. הדיאגרמה משמאל לקוחה מהמשחק גנדרסן-פאול 1928. השחור שיחק 12...ו5 וחשב שהלבן יכה אותו דרך הילוכו. אבל ללבן היה רעיון אחר: 13.ח5+ מח6 14.פ:ה6+ ז5 15.ח:ז6 ד.ה.# לאחר הכאה דרך הילוכו שגרמה לשח כפול על ידי הצריח והרץ, המלך השחור הגיע למצב של מט והפסיד. גם בבעיות שחמט עושים לפעמים שימוש בהכאה דרך הילוכו. דוגמה לכך היא הבעיה משמאל, שחוברה על ידי קנת' הווארד ב-1938 ועושה שימוש רב בהכאה דרך הילוכו. התשובה היא 1.ד4 מאיים 2.ד5+ ג:ד5 3.ר:ד#5. כדי למנוע את האיום הזה על השחור להכות את הרגלי דרך הילוכו, ואז הלבן ממשיך כך: אם השחור משחק 1...ה:ד3 ד.ה., הוא מאפשר ללבן לשחק 2.ו4 (השחור הזיז את הרגלי על ה4 ולכן לא יכול להכות את הרגלי הלבן דרך הילוכו). מאיים 3.ו#5, וכדי למנוע זאת השחור יכול לשחק 2...ו5 ואז הלבן משחק 3.ה:ו6 ד.ה.# אם השחור משחק 1...ג:ד3 ד.ה., הלבן ממשיך 2.מהא2+ ד5 3.ג:ד6 ד.ה.# מדיה וקבצים בנושא הכאה דרך הילוכו בוויקישיתוף שימו לב שמצב כזה, בו שח כפול מבוצע על ידי שני כלים שאף אחד מהם לא זז, יכול להתבצע רק אחרי הכאה דרך הילוכו.
המטבח המקסיקני

המטבח המקסיקני (בספרדית: Gastronomía de México) הוא מונח המתאר את סגנון הבישול של מקסיקו. לעיתים מונח זה מתייחס למטבח טקס-מקס, מטבח שהתפתח בדרום מערב ארצות הברית, בייחוד במדינות טקסס וניו מקסיקו ולו מאפיינים המשלבים את המטבח המקומי אמריקאי של מדינות אלה עם המסורת של המטבח המקסיקני שהיה באזורים בהם ממוקמות כיום המדינות, ואשר היה בעבר חלק ממקסיקו. המטבח המקסיקני משלב אלמנטים מקומיים מסורתיים שמקורם בתרבות האצטקים ותרבות המאיה אשר הייתה באזור, עם אלמנטים אירופאיים שהובאו למקסיקו על ידי הכובשים הספרדים במאה ה-16 ואלמנטים של מטבחים אירופאיים שהגיעו עם מהגרים למקסיקו מאז. בנובמבר 2010 הוכרז המטבח המקסיקני כמורשת תרבותית בלתי מוחשית על ידי ארגון אונסק"ו. המטבח המקסיקני מתבסס על התירס והשעועית. התירס נאכל כשהוא מבושל, או כבצק העשוי מקמח תירס ממנו עושים טמלה, טורטיה וגורדיטה. במטבח זה נעשה שימוש רב בתבלינים: פלפל הצ'ילי, אורגנו, כוסברה, קינמון, שום, בצל וקקאו כיבוש האימפריה האצטקית על ידי הקונקיסטאדורים הספרדים שינה את המטבח המקומי, שהתבסס עד אז בעיקר על תירס, שעועית ועגבניות, אך כלל גם שוקולד, וניל, אבוקדו, גויאבה, אננס, דלעת, בטטה, אגוזים ודגים. הספרדים הביאו עימם את הצאן, העופות, עזים, בקר, חזירים, והחלו את השימוש בחיטה, שעורה, שמן זית, יין ושקדים. במהרה נוצר מטבח המשלב את המטבח המקומי עם המטבח הספרדי. לשוקולד מקום מרכזי בהיסטוריה של המטבח המקסיקני. המטבח האצטקי עשה שימוש רב בשוקולד (ומשם שמו). במטבח האצטקי השוקולד נשתה כמשקה, בעיקר בטקסים דתיים, כאשר המשקה כלל וניל ופלפל צ'ילי. פולי הקקאו שימשו למעשה כמטבע, כך למשל תרנגול הודו היה שווה 100 פולי קקאו ואבוקדו אחד היה שווה שלושה. הכיבוש הספרדי הביא לשימוש בשוקולד במאכלים רבים ואף כתבלין במאכלי בשר. מרקים: מרק שבעת הימים מאכלי בצק תירס או חיטה: טאקו, טמלה, טורטייה, נאצ'וס, אנצ'ילדה, בוריטו, בורמואלוס, אמפנדה, סמיטה, ממלה מנות דגים: סביצ'ה מנות בשר: צ'ילי קון קרנה, צ'וריסו, לשון רטבים: מולה, סלסה, טבסקו, צ'אמוי, סלסה ורדה קינוחים ומתוקים: צ'ורוס, פודינג אורז, מנגו, מרציפן סלטים: סלט קיסר, גואקמולה משקאות: מרגריטה, אטולה, מסקל, סוטול פלפלים: חלפניו המטבח האצטקי מטבח המאיה מתכונים מהמטבח המקסיקני, Foodies Recipes אתר מתכונים, פברואר 2018 ריטה גולדשטיין, איי קראמבה: האוכל המקסיקני בדרך לקונצנזוס הישראלי, באתר nrg‏, 27 במרץ 2012 שחר שטרן, ויוה טורטיה: אוכל מקסיקני בבית, המדריך השלם, באתר ynet, 19 באפריל 2013 איתמר דוידוב, 3 מתכונים מהמטבח המקסיקני, באתר ynet, 13 בספטמבר 2017 בישול מקסיקני, דף שער בספרייה הלאומית הכרזת ארגון אונסק"ו על המטבח המקסיקני כמורשת תרבותית עולמית
גאואיד

גֵאוֹאיד (באנגלית: Geoid) הוא משטח תלת-ממדי שמייצג את פני הים בכדור הארץ, לו היו מושפעים מהכבידה ומסיבוב כדור הארץ לבדם, ובהיעדר השפעות אחרות כגון רוחות, זרמים, גאות ושפל. משטח הגאואיד מחושב גם באזורים יבשתיים. כל הנקודות על פני הגאואיד הן בעלות אותו פוטנציאל גרביטציוני. כח הגרביטציה פועל בכל נקודה בניצב לשטח הפנים של הגאואיד. על פי גאוס, שתיאר אותו לראשונה, הגאואיד הוא "תיאורו המתמטי של כדור הארץ". אליפסואיד הייחוס מהווה ייצוג מתמטי אידיאלי ומוחלק של כדור הארץ הפיזי. הגאואיד הוא למעשה הגוף שצורתו מושפעת ממספר גורמים השוברים את הסימטריה של האליפסואיד, ובפרט מסת כדור הארץ אינה מחולקת בצורה אחידה בתוכו ועל פניו. הוא אינו תואם את המשטח בפועל של קליפת כדור הארץ, אלא מחושב על ידי מדידות גרביטציה עדינות. ערכי המדידות משתנים עם הזמן בקצב איטי. למרות חשיבותו הרבה של הגיאואיד לתחומי הגיאודזיה והגיאופיזיקה במשך למעלה ממאתיים שנה, רק בשלהי המאה ה-20 חושב מודל גליות – מודל המתאר את גובה הגיאואיד ביחס לאלפסואיד הייחוס בכל מקום בעולם ברמת דיוק גבוהה וזאת באמצעות מדידות כוח כבידה על ידי לוויינים. הגאואיד נחשב לצורתו "האמיתית" של כדור הארץ, בניגוד לצורה המוכרת והפשוטה יותר של אליפסואיד. הפרש הגבהים בין הגאואיד לאליפסואיד נע בין 106- לבין 85+ מטר. שדה הכבידה של כדור הארץ אינו אחיד. צפיפות משתנה ממקום למקום בהשפעת חלוקת המאגמה, רכסי הרים, בקעים בקרקעית האוקיינוס. המשמעות היא שגם אם צורת כדור הארץ הייתה אליפסואיד והוא היה מכוסה כולו במים, גובה פני הים לא היה זהה בכל מקום על פני כדור הארץ שכן הגובה נקבע על פי עוצמתו של שדה הכבידה באותה הנקודה. מדיה וקבצים בנושא גאואיד בוויקישיתוף גאואיד, באתר אנציקלופדיה בריטניקה (באנגלית) ערך זה הוא קצרמר בנושא מדעי כדור הארץ. אתם מוזמנים לתרום לוויקיפדיה ולהרחיב אותו.
איתן תבור

איתן תבור (1962 - 26 במאי 1999) היה מחלוצי התקליטנים בישראל. בשנות השמונים היה סולן להקת "קסבה". שימש תקליטן במועדונים התל אביביים "שירוקו" ו"אליזבת". נחשב מהראשונים שהכירו לקהל הישראלי את סגנונות האסיד טכנו והטכנו. בשנות התשעים שידר בגלגלצ. איתן טויטו נולד בלוד כבן הזקונים במשפחה בת עשרה ילדים. משפחת טויטו עלתה לישראל מתוניסיה ב-1954 והתיישבה בלוד. האב עבד באל על. המשפחה הייתה מסורתית ואילו איתן התרחק מהדת, דבר שהביא לעימותים עם אביו. בגיל צעיר עברו לבת ים שם החלה אהבתו למוזיקה. כילד היה מופנם ולא נטה לשתף חברים או בני משפחה בנושאים שהעסיקו אותו. לאחר שסיים את השירות הצבאי נסע ללונדון. שם הלך להופעות, קנה בגדים ובעיקר רכש הרבה תקליטים, שאת חלקם לא ניתן היה להשיג בישראל. באותה תקופה הייתה הלהקה הסקוטית "The Associates" אהובה עליו ובמיוחד סולן הלהקה בילי מקנזי. באמצע שנות השמונים שימש כתקליטן ב"נואיבה ים-תיכונית", כפר נופש שפעל במכמורת. שם הכיר את גיל קומר, לימים שדרן בגלי צה"ל. לאחר מכן עבר לתל אביב והחל לעבוד כתקליטן בלובי של מלון ימית בעיר. תבור הצטרף בשנת 1986 כסולן ללהקת הגל החדש "Indirect Speech" (החליף את דלית קהן). לאחר הפקת סינגל, שלא הצליח ברדיו, עזב תבור את הלהקה. בעקבות המלצתו של יעקב גלעד, צורף תבור ב-1988 לערך כסולן ללהקת "קסבה". הלהקה כללה גם את הגיטריסטים זיו גולנד ואורן אליעזרי והמתופף ז'אן ז'אק גולדברג, חתמה על חוזה הקלטות בהד ארצי, הופיעה והוציאה שני סינגלים. לאחר כשנה וחצי הוחלף תבור בסולן אחר. בסוף שנות ה-80 החל לעבוד כתקליטן במועדון "זמן אמיתי", שנפתח אז והיה גדול בהרבה מהמועדונים שעבד בהם לפני כן. בשנת 1994 יצא לאמסטרדם ולאחר ששב לישראל הפסיק לעבוד כתקליטן, שב לגור אצל הוריו בבת ים ועבר תקופה ארוכה של התבודדות. תבור נטל את חייו בהצתה עצמית בחוף הים של בת ים ב-26 במאי 1999, ונפטר בבית החולים לאחר שלושה ימים ב-29 במאי 1999. נטמן בבית העלמין הדרום. השאיר אחריו אם ותשעה אחים ואחיות. בן שלו, איתן תבור, שהתאבד לפני 20 שנה, הוא הגיבור הנשכח של תרבות המועדונים הישראלית, באתר הארץ, 11 ביולי 2019 ביקורת על הופעה של להקת קסבה ביקורת על הופעה נוספת הופעה חיה של להקת קסבה בלילות יפו 1988 תבור איתן פרץ באתר חברה קדישא ת"א–יפו
כרמל א-קפלה

כרמל א-קפלה הוא הרכב מוזיקלי (אנסמבל) המבצע מוזיקה רב-קולית, ללא ליווי כלי נגינה (א-קפלה). בנות ההרכב כולן מאזור חיפה, ומכאן שמו. המייסדת, המנהלת המוזיקלית והמעבדת של ההרכב היא, שולה ארז. בתחילה שרו באנסמבל שישיית בנות. בהמשך, נשארו חמש בנות, בהרכבים שונים לאורך השנים. מיה גולדשמידט (סופרן) קרן ילון (סופרן) ענבר הפטר (אלט), בוגרת בית הספר רימון ומכללת לוינסקי להוראה במוזיקה, ומלמדת נגינה בגיטרה. לימור ינוביץ (מצו סופרן) מורן שלו (מצו סופרן), למדה תואר שני בביוכימיה מולקולרית באוניברסיטה העברית שמרית כהן נעה לבינו, למדה תואר שני במדעי הרפואה בטכניון כנרת ארז (סופרן שני) למדה באקדמיה למוסיקה ע"ש רובין בירושלים. התקבלה כזמרת אלט ראשון, בסווינגל סינגרס אפרת כהן היצירות האמנותיות שההרכב מבצע כולל יצירות קלאסיות אינסטרומנטליות בעיבוד ווקאלי, שירים ישראלים, שירי עמים בשפות שונות, שירי מחזות זמר, מוזיקת ג'אז ומוזיקה קלה. ההרכב מופיע בצורה סדירה ברחבי הארץ, בפסטיבלים, בטקסים ממלכתיים, בקונצרטים, בכנסים, בערבי זמר, באירועים פרטיים ועוד, ביניהם, פסטיבל ישראל, פסטיבל אבו גוש, ליטורגיקה, פסטיבל ערד, פסטיבל משגב ופסטיבל עין-גב. בנוסף, יצא ההרכב לסיבוב הופעות בגרמניה, ספרד, שווייץ, אקוודור, קרואטיה וסין. ההרכב שיתף פעולה עם אמנים והרכבים שונים כגון: שמיניית ווקאל, שלמה גרוניך, חנן יובל, התזמורת הסימפונית חיפה ובשנת 2010, הופיע ההרכב כלהקת החימום של הסווינגל סינגרס, ואף ביצע עמם מספר שירים במשותף. ב-13 בנובמבר 2013, השתתפו בתוכנית אקס פקטור ישראל ב-3 בפברואר 2014, התארח ההרכב בתוכנית "אינטרמצו עם אריק" בערוץ כאן חינוכית הופעה בפרס ישראל, יום העצמאות 6.5.14 לונדון וקירשנבאום ערוץ הילדים תוכנית לקראת המילניום ששודרה בטלוויזיה בשישים מדינות ברחבי תבל החמישייה פועלת במסגרת אגף התרבות של עיריית חיפה, והיא אחת מהלהקות הייצוגיות של העירייה. מקום ראשון בשלוש קטגוריות בתחרות הבין-לאומית "שירת הימים" ב-2017, סייעה קרן תרבות חיפה להרכב, בהוצאת התקליטור "שישיית כרמל א-קאפלה" מדיה וקבצים בנושא כרמל א-קפלה בוויקישיתוף אתר האינטרנט הרשמי של כרמל א-קפלה כרמל א-קפלה באתר לחתונה אינטרמצו עם אריק: כרמל א-קפלה Vivaldi - The four seasons, Carmel A-Capella, נבדק ב-2021-11-21 כרמל א-קפלה, באתר רשת המתנ"סים קרית אתא מרכז המוסיקה "אילנות-אליאנס" - צוות המורים, באתר ilanotmusic (באנגלית) "הזמרת הישראלית כנרת ארז מצטרפת ל"סווינגל סינגרס"". הארץ. 2003-03-04. נבדק ב-2021-11-21. אפרת כהן. למדה במגמת תיאטרון בבית הספר לאומנויות רעות, חיפה. בצעירותה הייתה חברה בלהקת הנוער היצוגית של חיפה - מפגשים ברכס ושרה בהרכב כרמל א-קפלה. בצבא שירתה בל, באתר he.autograndad.com ישראל X Factor - כרמל א-קפלה - אני אשתגע, נבדק ב-2021-11-21 Beethoven the 5th - Carmel A-cappella - כרמל אקפלה - פרס ישראל دیدئو dideo, באתר dideo - search and watch ultimate video (באנגלית) עיריית חיפה, הפקת תקליטורים לאמנים מצטיינים, באתר עיריית חיפה
שפת מיעוטים

שפת מיעוטים היא שפה המדוברת על ידי מיעוט מן האוכלוסייה הכוללת בטריטוריה מסוימת. דוברי השפה מכונים "מיעוט לשוני". מכיוון שבעולם קיימות כמעט 200 מדינות ריבוניות, ולעומת זאת כמה אלפי שפות, מרבית השפות בעולם הן שפות מיעוטים. "האמנה האירופית לשפות אזוריות ושפות מיעוטים" מגדירה שפת מיעוטים כשפה שאינה השפה הרשמית ואינה דיאלקט או שפה של מהגרים. עם זאת, הגדרות אחרות מתייחסות גם לשפותיהם של מהגרים כשפות מיעוטים, ואף לשפה רשמית, במקרה שקיימות כמה שפות רשמיות ורק מיעוט מתושבי המדינה דובר אותה. בחלק ממדינות המערב – למשל בקנדה ובדרום אפריקה של אחרי האפרטהייד – יש לשפות מיעוטים מעמד רשמי, ולעיתים אף הגנה בחקיקה. בנוסף, בשנים האחרונות זכו שפות מיעוטים לתחייה תרבותית ולשונית במערב, לצד תהליך כולל יותר של מות שפות מיעוטים במקומות רבים בעולם. בשוודיה, למשל, יש רק כ-3,000 דוברי יידיש, אך השפה מוכרת כשפת מיעוטים רשמית וקיימת אף סיומת אינטרנט לאתרים שוודיים ביידיש - .שוועדן. בשל היותה מדינת הגירה, קיים בישראל מספר רב של שפות מיעוטים, שאותן דוברים רק חלקים מן האוכלוסייה; למעשה, רק באוסטרליה קיים מגוון רב יותר של שפות מיעוטים. שפות אלה יכולות להיות קשורות למוצאם האתני של דוברי השפה (ערבית, צ'רקסית ושפותיהם של עולים חדשים או מהגרים ובכללם מהגרי עבודה ממדינות העולם) או לתפיסות אידאולוגיות ודתיות שלהן (למשל יידיש אצל המסרבים לדבר עברית כשפת חולין). בנוסף, חלק ניכר מלקויי השמיעה בישראל דוברים את שפת הסימנים הישראלית, וניתן להגדיר גם אותה כ"שפת מיעוטים". שפות בישראל החייאת שפה מדיה וקבצים בנושא שפת מיעוטים בוויקישיתוף מיעוטים לשוניים, דף שער בספרייה הלאומית Questions for Each Territory מלכה מוצ'ניק, רפאל ניר, לשון, חברה ותרבות, כרך 3, הוצ' האוניברסיטה הפתוחה, עמ' 57
ג'ון לי הוקר

ג'ון לי הוקר (באנגלית: John Lee Hooker;‏ 22 באוגוסט 1917 – 21 ביוני 2001) היה זמר-יוצר וגיטריסט בלוז, בעל סגנון ייחודי חופשי ששורשיו מבוססים על דלתא בלוז, נגינת בוגי ווגי ואלתורים על אקורד יחיד. נולד במיסיסיפי, צעיר אחד-עשר בניו של כומר בפטיסטי. הוא חונך בבית והאזין בילדותו רק לשירי דת וספיריטואלז. בשנת 1922 נפרדו הוריו ואמו נישאה לנגן בלוז, ממנו למד ג'ון הצעיר נגינה בגיטרה. בגיל 15 עזב את הבית ועבר לממפיס, טנסי שם התפרנס מהופעות. בהמשך עבר לדטרויט ועבד במפעל פורד. בשנות החמישים הקליט למעלה ממאה תקליטים במספר חברות תקליטים תחת שמות שונים כמו ג'ון לי, ג'ון לי בוקר, ג'ון לי קוקר, דלתא ג'ון, טקסס סלים, בוגי מן ועוד. החברה החשובה ביותר בה הקליט הייתה צ'ס רקורדס. ב-1980 הופיע בהופעה חיה בסרט האחים בלוז, דמותו של ג'ון בלושי בסרט התבססה על דמותו.[דרוש מקור] ב-1989 השתתף באלבומו זוכה הגראמי של קרלוס סנטנה, "The Healer". באותה תקופה גם הקליט עם ואן מוריסון. ב-1980 נבחר להיכל התהילה של הבלוז, ב-1990 נטבע כוכב עם שמו בשדרת הכוכבים של הוליווד, ב-1991 נבחר להיכל התהילה של הרוק אנד רול וב-1995 נבחרו שיריו "Boom Boom" ו-"Boogie Chillen" ל-500 השירים שהשפיעו על הרוקנרול. שיריו הוקלטו על ידי באדי גאי, קרים, זי. זי. טופ, לד זפלין, טום ג'ונס, ג'ימי הנדריקס, אריק קלפטון, ניק קייב, היארדבירדס, The Animals, הדלתות, פיט טאונסנד, הווייט סטרייפס ורבים אחרים. Charles Shaar Murray, Boogie Man: Adventures of John Lee Hooker in the American 20th Century, ISBN 0-14-016890-7 מדיה וקבצים בנושא ג'ון לי הוקר בוויקישיתוף אתר האינטרנט הרשמי של ג'ון לי הוקר (באנגלית) ג'ון לי הוקר, סרטונים בערוץ היוטיוב ג'ון לי הוקר, במסד הנתונים הקולנועיים IMDb (באנגלית) ג'ון לי הוקר, באתר Rotten Tomatoes (באנגלית) ג'ון לי הוקר, באתר אפל מיוזיק (באנגלית) ג'ון לי הוקר, באתר ספוטיפיי ג'ון לי הוקר, באתר AllMusic (באנגלית) ג'ון לי הוקר, באתר MusicBrainz (באנגלית) ג'ון לי הוקר, באתר דיזר ג'ון לי הוקר, באתר Discogs (באנגלית) ג'ון לי הוקר, באתר Songkick (באנגלית) ג'ון לי הוקר, באתר בנדקמפ ג'ון לי הוקר, באתר בילבורד (באנגלית) מרב יודילוביץ', ג'ון לי הוקר הלך לעולמו בגיל 83, באתר ynet, 24 ביוני 2001 ביוגרפיה ודיסקוגרפיה (באנגלית) ערן סבאג, "חיים של אחרים" על ג'ון לי הוקר‏, 25 באוגוסט 2014 ג'ון לי הוקר, באתר אנציקלופדיה בריטניקה (באנגלית) ג'ון לי הוקר, באתר "Find a Grave" (באנגלית) דיסקוגרפיה מלאה
רוג'ר דין

רוג'ר דין (באנגלית: William Roger Dean ; נולד ב-31 באוגוסט 1944) הוא אמן, מעצב, ארכיטקט ומוציא לאור בריטי. ידוע בעיקר בזכות עטיפות תקליטים שעיצב למוזיקאי רוק החל בשלהי שנות ה-60, רובן מעוטרות ציורי נוף דמיוניים בעלי אופי סוריאליסטי-אקזוטי. מזוהה בעיקר עם עטיפות תקליטי להקת יס. אתר האינטרנט הרשמי של רוג'ר דין רוג'ר דין, ברשת החברתית אקס (טוויטר) ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
שש עם

שש עם היא תוכנית חדשותית המשודרת בין השעות שש לשבע בערב (ומכאן שמה) על ידי חברת החדשות. מגיש התוכנית כיום הוא עודד בן-עמי. החל מ-1 בנובמבר 2017, שודרה התוכנית בקשת 12 וברשת 13 בעקבות פיצול ערוץ 2. ב-16 בינואר 2019, החלה התוכנית להיות משודרת רק בערוץ 12. עד אמצע שנות התשעים הובילה בנתוני המדרוג התוכנית "ערב חדש", המשודרת בשעה 17:00. לפיכך, לערוץ 2 נרשם אחוז צפייה קטן. לחברת החדשות הצטרף באותה התקופה רפי רשף וחדשות 2 החליטו לשבצו בשעה 17:00 לתוכנית חדשה. התוכנית שזכתה לשם "חמש עם" הגיעה ליותר מעשרים אחוזי מדרוג. רשף עזב את הגשת התוכנית לקראת סוף שנות התשעים. מחליפו היה גדי סוקניק ובהנחייתו התוכנית הפכה לפופולרית עוד יותר. סוקניק הגיש את התוכנית עד לשנת 2001, עת נבחר להיות מגיש המהדורה המרכזית של החברה לצידה של מיקי חיימוביץ'. עם עזיבתו של סוקניק את הגשת התוכנית, התחלקו אושרת קוטלר, שלי יחימוביץ' ועודד בן-עמי בהגשתה. ב-2002 הרגישו חדשות 2 צורך בשיפור התוכנית המוכרת והסטנדרטית, בעוד רשף כבר החל לשדר בערוץ 10 בשעה חמש, ולפיכך, שינו את "חמש עם" ל"שש עם". עודד-בן עמי הרבה להגיש את התוכנית ולפיכך "חמש עם גדי סוקניק" שונה בהתחלה ל "שש עם אשרת קוטלר" ובהמשך שונה ל "שש עם עודד בן-עמי". את נעימת הפתיחה של התוכנית ליוותה נעימת חדשות של (CBS KYW (News 3. את שלי יחימוביץ' שהפכה לפוליטיקאית בשנת 2005, החליפה סיון רהב-מאיר. אל צוות המנחים של התוכנית הצטרפו בהמשך רינה מצליח וערד ניר. בשנת 2017, מעט לאחר פיצול ערוץ 2, הצטרף לצוות ההנחיה של התוכנית אחד מהפרשנים הפוליטיים של חברת החדשות, עמית סגל. מכיוון שצוות המגישים רב, ובעיתים רבות מגישים מחליפים את עודד בן-עמי, שונה שם התכנית ל"שש עם", ללא ציון שם המגיש. עודד בן-עמי גיא פלג יאיר שרקי ירון אברהם אשרת קוטלר תמר איש-שלום שלי יחימוביץ' דנה וייס עופר חדד עמית סגל ערד ניר דפנה ליאל בן מיטלמן (2022) רינה מצליח (2011–2020) רפי רשף גדי סוקניק עודד בן-עמי שלי יחימוביץ' אתר האינטרנט הרשמי של שש עם "שש עם", במיזם "אישים" לתיעוד היצירה הישראלית איתמר סיידא‏, אושרת קוטלר עוברת לשש בערב, באתר וואלה, 17 בדצמבר 2001 News Themes - KYW 1994, סרטון באתר יוטיוב
מרדכי שכטר (חוקר סביבה)

מרדכי שכטר (נולד ב-2 באוגוסט 1937) הוא מחלוצי המחקר הסביבתי בישראל ומחוקריו המובילים. במהלך העשורים האחרונים הוא הכשיר מדענים רבים, ומחקריו תרמו לקידום היבטים כלכליים וחברתיים של איכות הסביבה. שכטר הוא בעל תואר בוגר בהצטיינות יתרה בכלכלה חקלאית מאוניברסיטת יוסטון, טקסס, ובעל תואר דוקטור בכלכלה חקלאית מאוניברסיטת איווה, ארצות הברית. הוא הדיקן המייסד של בית הספר לקיימות מייסודן של החברה לישראל, כימיקלים לישראל ובתי זיקוק לנפט, במרכז הבינתחומי הרצליה. שימש בעבר בתפקיד רקטור אוניברסיטת חיפה ונשיא המכללה האקדמית תל-חי. במהלך הפעילות האקדמית של פרופ' שכטר באוניברסיטת חיפה שימש בתפקידים אקדמיים מרכזיים ובהם: ראש החוג לכלכלה, ראש החוג לניהול משאבי טבע וסביבה, מייסד וראש המרכז לחקר משאבי טבע וסביבה וכן דיקן למחקר. פרופ' שכטר מכהן כיום במספר תפקידים ציבוריים, בהם: יו"ר ועדת המחקרים - כלכלה, רשות המים; יו"ר פורום השכלה גבוהה, עמותת "בשער" - אקדמיה למען הקהילה; ועדת היגוי - המרכז למדיניות סביבתית, מכון ירושלים לחקר ישראל. בעבר כיהן כיו"ר מליאת רשות הטבע והגנים; בוועד המנהל של החברה להגנת הטבע; בהנהלה ארצית של המועצה לישראל יפה; וכיו"ר דירקטוריון מוזיאוני חיפה. מדיה וקבצים בנושא מרדכי שכטר בוויקישיתוף מרדכי שכטר, באתר ResearchGate מרדכי שכטר, באתר גוגל סקולר אתר מרצה באתר המרכז הבינתחומי הרצליה דף אישי באתר אוניברסיטת חיפה דף מרצה באתר אוניברסיטת חיפה סיפורו האישי בפודקאסט "סיפור משפחתי" פרופ' מרדכי (מוטי) שכטר מונה לתפקיד הדיקן המייסד של בית הספר לקיימות
עיצורים מוולניים

עיצור מווּלן (באנגלית: Velarized) הוא עיצור שבנוסף לבסיס החיתוך הראשי שלו נחתך בבסיס החיתוך המשני הממוקם בווילון המכונה גם החך הרך. בעת הגיית העיצור מורמת מעט הלשון לכיוון הווילון. באלפבית הפונטי הבינלאומי ניתן לסמן עיצורים מוולנים בכמה דרכים: העברת טילדה דרך הסימן הבסיסי של האות מסמנת עיצור מוולן או עיצור מלועלע. לדוגמה: [ɫ] הגרסה המוולנת או המלועלעת של [l]. רישום סימן גמא מוקטן [ˠ] לימין הסימן הבסיסי מסמנת עיצור מוולן. לדוגמה: [tˠ] היא הגרסה המוולנת של [t]. בערבית ישנו עיצור מכתשי מוולן מקורב צדי הקיים במילה אחת בלבד: אללה. בשפות רבות באירית וברוסית רבים מהעיצורים מתחלקים לשתי גרסאות הגייה באותן בסיס חיתוך ובאותו אופן חיתוך: עיצורים מוולנים ועיצורים מחונככים. הבחנה זאת בין עיצורים מוולנים לעיצורים מחונככים ידועה בשפות אלו בשמות אחרים לדוגמה: ברוסית משתמשים בשם עיצורים קשים עבור העיצורים המוולנים ועיצורים רכים עבור עיצורים מחונככים. בצ'רקסית ובקברדינית מבטאים את העיצורים המסודקים כעיצורים מוולנים מסודקים. לדוגמה מבטאים את האות הצ'רקסית והקברדינית [ТӀ] כעיצור מכתשי מוולן, מסודק [tˠʼ]. עיצור ענבלי מוולן, סותם, אטום /qˠ/ עיצור מכתשי מוולן, סותם, אטום /tˠ/ עיצור ענבלי מוולן, חוכך, קולי /ʁˠ/ עיצור ענבלי מוולן, חוכך, אטום /χˠ/ עיצור מכתשי מוולן, חוכך, אטום /sˠ/ עיצור שיני מוולן, חוכך, קולי /ðˠ/ עיצור מכתשי מוולן, חוכך צדי, קולי /ɮˠ/ עיצור מכתשי מוולן, חוכך צדי, אטום /ɬˠ/ עיצור מכתשי מוולן, מקורב צדי /lˠ/‏ [ɫ] עיצור מכתשי מוולן, מקיש /ɾˠ/ עיצורים מוולניים, באתר אנציקלופדיה בריטניקה (באנגלית) ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.